
COMUNICAT 

18.12.2014
privind adoptarea Regulamentului de punere în aplicare a REMIT

Comisia Europeană a adoptat ieri, 17 decembrie 2014,  Regulamentul de punere în aplicare (UE) Nr. 1348/2014 privind raportarea de date, pentru punerea în aplicare a articolului 8 alineatele (2) și (6) din Regulamentul (UE) nr. 1227/2011 al Parlamentului European și al Consiliului privind integritatea și transparența pieței angro de energie (REMIT).
Regulamentul stabilește normele pentru furnizarea de date de către Agenția pentru Cooperarea Autorităților de Reglementare din Domeniul Energiei (ACER)  pentru punerea în aplicare a articolului 8 alineatele (2) și (6) din Regulamentul (UE) nr. 1227/2011, definește detaliile legate de produsele energetice angro și de datele fundamentale de raportat şi stabilește canalele corespunzătoare pentru raportarea de date, inclusiv definirea calendarelor și frecvența raportării datelor. 
Prin intrarea în vigoare a acestui Regulament, autoritățile de reglementare și participanții la piață dobândesc un reper temporal bine definit, în ceea ce privește calendarul de activități 
și sarcinile aferente REMIT.
Regulamentul (UE) nr. 1348/2014 a fost publicat în Jurnalul Oficial al Uniunii Europene  L 363 din 18.12.2014 şi poate fi consultat la pagina de internet a ANRE www.anre.ro,  categoria Legislație, rubrica Legislație UE (sectiunea Electricitate sau Gaz).
Direcţia comunicare, cooperare şi relaţia cu Parlamentul
	Str. Constantin Nacu nr. 3, sector 2, Bucureşti, telefon: 021/311.22.44, fax: 021/312.43.65, mail: anre@anre.ro;

pagină de internet: www.anre.ro 

